کریمی ۱۳۷۲-جی ایلده سن‌سباستین بین‌الخالق فیلم فستیوالیندا سارا (۱۳۷۰) اوچون ان یاخشی قادین اویونچو قولوندا گوموش صدف اؤدولونو قازاندی. او، ائله‌جه ۲۱-جی فجر فیلم فستیوالیندا (۱۳۸۱) ان یاخشی قادین اویونچو اولاراق "دیوانه‌ای از قفس پرید/بیر دلی فقسدن قاچدی"(۱۳۸۱) و "واکنش پنجم/ بئشینجی رئاکسیا"(۱۳۸۱) فیلم‌لری اوچون کریستال سیمُرغ اؤدولونو قازاندی. او، داریوش مهرجویی، مسعود کیمیایی، عباس کیارستمی، ابراهیم حاتمی‌کیا، رسول ملاقلی‌پور، بهروز افخمی و تهمینه میلانی کیمی تانینمیش یؤنتمن‌لرله امکداش‌لیق ائدیب. اویونچولوقدان علاوه، او، بیر نئچه فیلم چکیب، او جومله‌دن  "شیفت شب /گئجه نؤوبه‌سی" (۱۳۹۳) و  " آتابای " (۱۳۹۸). thumb|نیکی کریمی، تبریزده "[[آتابای (فیلم)|آتابای" فیلمی‌نین اکران تؤره‌نینده]] کریمی هم ده چئشیدلی یئرلی و بین‌الخالق فیلم فستیوال‌لاریندا مونصیف اولوب. ۲۰۰۷-جی میلادی ایلده فرانسه‌ ده کئچیریلن ۶۰-جی کن فیلم فئستیوالی نین قیسامتراژلی فیلم‌لر بؤلمه‌سی نین مونصیف‌لریندن بیری اولوب. او، ائله‌جه عکاس‌لیق و کیتاب ترجومه‌سی ساحه‌سینده ایسه چالیشیب. ۲۰۱۷-جی میلادی ایلده کریمی بازنت وبی طرفیندن دونیانین ۳۰ ان گؤزل قادینیندان بیری سئچیلیب.